Тя публикацияса Дубасов печатлась устнай народнай творчествань тяштькст, конат тяфта или стане азонкшнесть Ширингушень городищать колга, сонь кунардонь пингонь эряензон колга. Учёнайть койса, кунардонь пингонь тя калмама вастсь лятфни Тюштя оцязорть колга. Иван Иванович Дубасовонь мяльсонза Ширингушскяй городищаса эрясть мордват и мещерась, сят, кит Спасскяй уездеа эрясть ни сембе лиятнень коряс сяда инголи. Виде, XII векста Кадомса эрясть ни руст, но синь эздост аф ламоль, улема, мекпяли татархне сяськозь мордовскяй и мещерань пляматнень и сявозь городищать. Сяда меле, мзярда рузонь дружинатне панезь татархнень степнень шири, городищась, улема, ётась казакнень и стрелецнень кядьс. Мзярда оцязоронь войскатне тусть тя ширде, городищаса эрясть разбойник ломатть. Тя ульсь, шять, XVIII векть пестонза. Тянь колга пачфни мордовскяй легендась, бта городищаса эряй Зельбей разбойникть ульсь 17000 воиноц, и сембонь синь прважазь пленц Казани. Исследовательть койса, Ширингушскяй городищась шамсь Пётр I пингста.